

# РФ Президентының Идел буе федераль округындагы Тулы вәкаләтле вәкиле Михаил Бабич Казан һәм Татарстан митрополиты Феофан белән очрашты

*07.11.2015*


Бүген РФ Президентының Идел буе федераль округындагы Тулы вәкаләтле вәкиле Михаил Бабич Казанда”Сошествия Святого Духа” чиркәвендә булды.


Михаил Бабичны ТР буенча баш федераль инспекторы Ренат Тимерҗанов, ТР Президенты Аппапраты җитәкчесе урынбасары – Эчке сәясәт мәсьәләләре буенча ТР Президенты Департаменты җитәкчесе Александр Терентьев озата йөрде.


”Сошествия Святого Духа” чиркәвендә кунакларны Казан һәм Татарстан митрополиты Феофан каршы алды. Ул чиркәүне булдыру тарихы һәм аны реконструкцияләүнең этаплары турында сөйләде.


”Сошествия Святого Духа” чиркәве комплексы Рус Православие чиркәвенә 2012 елда бирелә, элек монда курчак театры урнаша. Ремонт – яңадан торгызу эшләре дәүләт ярдәме белән башлана.


Михаил Бабич Татарстанда төрле милләт кешеләре һәм төрле дин тотучылар дус һәм тыныч яшәсен өчен күп эшләнә, дип белдерде һәм чиркәүне яңадан торгызуда уңышлар теләде.


Алга таба Михаил Бабич һәм Казан һәм Татарстан митрополиты Феофан “Казан изге Гурий исемендәге православие гимназиясе” белем бирү учреждениесендә булдылар.


*ТР Президенты матбугат хезмәте, Елена Бритвина.*
РФ Президентының Идел буе федераль округындагы Тулы вәкаләтле вәкиле Михаил Бабич Казан һәм Татарстан митрополиты Феофан белән очрашты